Foto: Getty Images «Yuventus» hujumchisi Krishtianu Ronaldu A Seriyaning navbatdagi turida «Napoli»ga qarshi o‘yinda qatnashmaydi. U yakshanba kuni «Bolonya» maydonidagi bahsda tovonidan jarohat olgandi. La Gazzetta dello Sport xabariga ko‘ra, portugaliyalik futbolchi YeChL 1/8 finali doirasidagi «Atletiko» bilan javob o‘yinigacha sog‘ligini tiklab olishga ulguradi. «Napoli» bilan safardagi bahs 3 martda, «Atletiko»ga qarshi Turindagi uchrashuv esa 12 mart kuniga belgilangan. Shu o‘rtada, 8 mart kuni «Udineze» bilan kechadigan o‘yinda Ronalduning ishtiroki hozircha noma’lum.